《踏莎行 见《词综补》》
清代·席慧文

禁苑乌啼，鼎湖龙撇。琼枝惨遇红羊劫。青门路断入空门，凄凉旧事凭谁说。

蜀镜云沉，秦箫露咽。生怜明月圆还缺。千秋遣恨九重恩，一齐付与檀槽拨。

作者简介：河南渑池人，字怡珊，号印沧。石同福继妻。善画，能琴，通音律，尤善隶书。初从其翁石韫玉学书法，能作径尺大字。有《瑶草珠花阁集》。